**EFOP-1.4.3-16-2016-00009**

**Biztos Kezdet Gyerekház kialakítása és működtetése**

**Kedvezményezett: Kápolna Község Roma Nemzetiségi Önkormányzata**

2018.júmius 01-én kinyitotta kapuit a kápolnai Gyerekház.

Ettől a naptól kezdve 2 fő munkatársunk (Baráth Tímea és Lipkovics Tiborné) fogadja nagy szeretettel a kisgyerekes családokat, hogy minden nap tartalmasan tölthessék el a délelőttöket. Nem csak játszanak, de gyermek nevelési tanácsokat is kapnak a szülők, amit a gyakorlatban is meg tudnak mutatni a munkatársak, hisz nap mint nap találkoznak ezekkel a szülőkkel és gyermekeikkel.

Számos játék áll a rendelkezésükre, amivel már szívesen játszanak is édesanyjukkal együtt.

Minden nap tízórait készítenek közösen a szülők, amit jó ízűen fogyasztanak el a játék szünetében.

Nem csak a 2 munkatárs segíti a szülőket a gyerekekkel való foglalkozásban, de más szakember is a rendelkezésükre áll.

Így a szakmai vezetőnk, Márkusné Barkó Otília klinikai szakpszichológus fogadja alkalmanként a gyerekeket és szüleiket segítve őket hasznos tanácsokkal.

Sokat segít a gyermekek beszédfejlődésében Kerekesné Besenyei Ildikó logopédus kolléganőnk. Az esetleges nevelési problémák megoldásában Polyák Sándorné fejlesztő pedagógus is közreműködik nagymértékben.

2 fő mentor (Majorné Kiss Krisztina és Kerékgyártó Andrea) beszélgető-kör működtet a szülők számára, melynek témái: gyermeknevelési kérdések, a gyermekek szükségletei, a mese és a játék jelentősége a gyermek fejlődése során, egészséges táplálkozás és életmód, háztartástani ismeretek, munkaerő-piaci ismeretek, gazdálkodási ismeretek, tudatos családtervezés, gyermekvédelmi kérdések, szociálpolitikai-, családi ellátások, a család funkciói, szocializáció, családi szerepek, munkamegosztás a családban.

Ezek után is szeretettel várunk minden 0-3 éves korú gyermekeket szüleivel együtt, valamint a várandós édesanyákat is.

Kerékgyártó Andrea

Projektmenedzser